pythainlp/thai-wiki-dataset-v3 huggingface dataset:
ปลาทู

ปลาทู, ปลาทูตัวสั้น หรือ ปลาทูสั้น  เป็นปลาแมกเคอเรลชนิดหนึ่งในวงศ์ปลาอินทรี โดยเป็นชนิดที่ชาวไทยนิยมบริโภคมากที่สุดและคนไทยยังเชื่ออีกว่าปลาทูคือสัญลักษณ์ของการมีคู่ครองตามความเชื่อของชนพื้นเมืองจังหวัดจันทบุรี
== ลักษณะ ==
ปลาทูมีลำตัวแป้นยาวเพรียว ตาโต ปากกว้าง จะงอยปากจะแหลม เกล็ดเล็กละเอียด มีม่านตาเป็นเยื่อไขมัน บนขากรรไกรมีฟันซี่เล็ก ๆ มีซี่เหงือกแผ่เต็มคล้ายพู่ขนนก มีครีบหลัง 2 อัน ครีบหลังอันแรกมีก้านแข็ง ส่วนอันหลังก้านครีบอ่อน ครีบท้องมีก้านครีบแข็ง 1 อัน ครีบอกมีฐานครีบกว้าง แต่ปลายเรียว สีตัวพื้นท้องสีขาวเงิน บริเวณที่ชิดโคนครีบหลังตอนแรกมีจุดสีดำ 3–6 จุดเรียงอยู่ 1 แถว ผิวด้านบนหลังมีสีน้ำเงินแกมเขียว ช่วยในการพรางตัวให้พ้นจากศัตรู มีความยาวประมาณ 14–20 เซนติเมตร
== พฤติกรรม ==
มีพฤติกรรมอาศัยอยู่รวมกันเป็นฝูงใหญ่ในน่านน้ำที่เป็นทะเลเปิด ได้แก่ อินโด-แปซิฟิก, อ่าวไทย, ทะเลอันดามัน ทะเลจีนใต้ และทะเลญี่ปุ่น โดยอาศัยใกล้ฝั่งที่มีสภาพน้ำลึกไม่เกิน 30 เมตร มีอุณหภูมิไม่ต่ำกว่า 17 องศาเซลเซียส หากินในเวลากลางคืน โดยกินอาหารจำพวกแพลงก์ตอนและสัตว์น้ำขนาดเล็ก
== การใช้ประโยชน์ ==
ปลาทูนับเป็นปลาที่มีความสำคัญทางเศรษฐกิจเป็นอย่างยิ่ง โดยเฉพาะในอาหารไทย มีการนำปลาทูมาปรุงเป็นอาหารมาช้านานแล้ว ทั้งนึ่ง, ทอด, ต้มยำ หรือทำน้ำพริกปลาทูซึ่งใช้เนื้อปลาทูโขลกผสมรวมกับกะปิ ในตลาดสดของไทยจะมีขายทั้งปลาทูนึ่งใส่เข่งและปลาทูสด เนื้อปลาทูมีคุณค่าทางอาหารมากมาย ทั้งกรดไลโนเลอิก ซึ่งเป็นตัวควบคุมระดับคอเลสเทอรอล และไตรกลีเซอไรด์ในกระแสเลือด และกรดโคโคซาเฮ็กชิโนอิก (ดีเอชเอ) ซึ่งเป็นส่วนประกอบสำคัญของเซลล์สมอง
ในประเทศไทย แหล่งที่ได้ชื่อว่ามีปลาทูชุกชุมและรสชาติอร่อยแห่งหนึ่งคือ พื้นที่อ่าวกรุงเทพหรืออ่าวไทยตอนใน เมื่อชาวประมงจับปลาทูได้มักนำขึ้นฝั่งมาจำหน่ายในอำเภอเมืองสมุทรสงคราม ปลาทูจากที่นี่มีชื่อเรียกว่า "ปลาทูแม่กลอง" ส่วนหน้ามีลักษณะเป็นสามเหลี่ยม ลำตัวสั้นแบน สีเงินหรืออมเขียว ตาดำ เนื้อแน่นแต่นุ่ม เมื่อกดลงไปที่ตัวปลา เนื้อปลาจะกลับคืนสภาพเดิมไม่บุ๋มลงไปตามรอยแรงกด รวมทั้งมีเอกลักษณ์สำคัญที่เรียกว่า "หน้างอ คอหัก"
== อ้างอิง ==
==แหล่งข้อมูลอื่น==
Rastrelliger brachysoma (Bleeker, 1851) FAO, Species Fact Sheet. Retrieved 11 March 2012.
Problems with the Development of Fisheries in Thailand
A video of pla thu being fried
Chu chi pla thu sod - Picture
วงศ์ปลาอินทรี
ปลาที่พบในประเทศไทย
ปลาเศรษฐกิจ
ปลาน้ำเค็ม
สัตว์ที่พบในประเทศไทย
สัตว์น้ำประจำจังหวัดของไทย
คอนเสิร์ต เมด อิน ไทยแลนด์ ภาค 2546 สังคายนา

คอนเสิร์ต เมด อิน ไทยแลนด์ ภาค 2546 สังคายนา เป็นคอนเสิร์ตใหญ่ของวงคาราบาว จัดขึ้นเพื่อปิดการโปรโมทอัลบั้ม เมด อิน ไทยแลนด์ ภาค 2546 สังคายนา ซึ่งเป็นอัลบั้มพิเศษที่นำอัลบั้ม เมด อิน ไทยแลนด์ มาสังคายนาใหม่ในยุคที่มีความทันสมัยในด้านเครื่องดนตรี โดยคอนเสิร์ตครั้งนี้เปรียบเสมือนการแก้ตัวจากคอนเสิร์ตทำโดยคนไทย ที่เล่นไม่จบในอดีต เพราะโปสเตอร์และบัตรคอนเสิร์ตเป็นรูปการแสดงคอนเสิร์ตทำโดยคนไทย ภายในคอนเสิร์ตมีแขกรับเชิญเพียง 1 คนท่านั้น คือ อ.เนาวรัตน์ พงษ์ไพบูลย์ ศิลปินแห่งชาติ สาขาวรรณศิลป์ ปี พ.ศ. 2536 อาจารย์ที่สอนดนตรีของ อ.ธนิสร์ ศรีกลิ่นดี หนึ่งในสมาชิกวงคาราบาว และเคยร่วมทัวร์คอนเสิร์ตกับวงคาราบาวที่สหรัฐอเมริกาเมื่อปี พ.ศ. 2528 โดยก่อนเล่นเพลงได้มีการพูดกลอน "หยัดอยู่" เป็นการอารัมภบท ก่อนเริ่มเป่าขลุ่ยในเพลง เดือนเพ็ญ และคอนเสิร์ตครั้งนี้ก็ได้จบลงด้วยดี ภายหลังได้มีการทำดีวีดีออกวางจำหน่ายโดย วอร์นเนอร์ มิวสิก ไทยแลนด์ โดยในช่วงท้ายมีการสนทนาของแอ๊ด - ยืนยง โอภากุล หัวหน้าวงกับ สรยุทธ สุทัศนะจินดา ในช่วง จับคอร์ดคุย, เบื้องหลังคอนเสิร์ต และอัลบั้มรูป
== สมาชิกวงที่ขึ้นคอนเสิร์ต ==
ยืนยง โอภากุล (แอ๊ด) : กีตาร์ , ร้องนำ
ปรีชา ชนะภัย (เล็ก) : กีตาร์ , คีย์บอร์ด , ร้องนำ , ร้องประสาน
เทียรี่ เมฆวัฒนา (รี่) : กีตาร์ , ร้องนำ , ร้องประสาน
อนุพงษ์ ประถมปัทมะ (อ๊อด) : เบส , ร้องนำ , ร้องประสาน
ลือชัย งามสม (ดุก) : คีย์บอร์ด , ทรัมเป็ต
ขจรศักดิ์ หุตะวัฒนะ (หมี) : กีตาร์ , แมนโดลิน
ชูชาติ หนูด้วง (โก้) : กลองชุด , เพอร์คัสชั่น
ศยาพร สิงห์ทอง (น้อง) : เพอร์คัสชั่น
ธนะสิทธิ์ พันธุ์พงษ์ไทย (อ้วน) : เพอร์คัสชั่น , ขลุ่ย , กลอง
== แขกรับเชิญ ==
อ.เนาวรัตน์ พงษ์ไพบูลย์
สรยุทธ สุทัศนะจินดา
== รายชื่อเพลง ==
OverTure
ลุงขี้เมา
กัญชา
แร้งคอย
รักต้องสู้
เจ้าตาก
เดือนเพ็ญ
ทะเลใจ
แม่สาย
คนขี้โกง
คนเก็บฟืน
ลูกรอ
คนหนังเหนียว
เมด อิน ไทยแลนด์
มหาลัย
ลูกหิน
ลูกแก้ว
หำเทียม
สองเฒ่าผู้ยิ่งใหญ่
ราชาเงินผ่อน
นางงามตู้กระจก
เรฟูจี
เวลคัม ทู ไทยแลนด์
บางระจันวันเพ็ญ
นักสู้ผู้ยิ่งใหญ่
คนจนผู้ยิ่งใหญ่
วณิพก
คนล่าฝัน
กระถางดอกไม้ให้คุณ
ยายสำอาง
หลวงพ่อคูณ
บัวลอย (ถึกควายทุย ภาค 5)
โอท็อป
โลกแห่งความรัก
== อ้างอิง ==
== ดูเพิ่ม ==
คาราบาว
คอนเสิร์ตทำโดยคนไทย
พ.ศ. 2547
คอนเสิร์ตของวงคาราบาว
ปลาซิวข้างขวาน

ปลาซิวข้างขวาน หรือ ปลาซิวขวาน เป็นสกุลของปลาน้ำจืดขนาดเล็กสกุลหนึ่งจำพวกปลาซิว ในวงศ์ปลาตะเพียน (Cyprinidae) ใช้ชื่อสกุลว่า Trigonostigma
เดิมปลาในสกุลนี้เคยถูกจัดให้อยู่ในสกุล Rasbora แต่ปัจจุบันนี้ได้ถูกแยกออกมาต่างหาก ตั้งแต่ปี ค.ศ. 1999 โดยมีลักษณะเด่นคือ มีแถบสีดำใต้จุดเริ่มต้นของครีบหลังถึงกลางของฐานครีบหาง และมักจะเป็นแถบกว้างด้านหน้า โดยมีลักษณะเป็นสามเหลี่ยมหรือเป็นรูปขวาน  ในขณะที่บางชนิดจะเป็นเพียงแถบบาง ๆ และมีพฤติกรรมการวางไข่ โดยวางติดกับใบของพืชน้ำ
เป็นปลาที่มีขนาดเล็ก นิยมอยู่เป็นฝูง จึงมีความสำคัญต่อระบบนิเวศในน้ำในแง่ของการเป็นห่วงโซ่อาหารของสัตว์ที่มีขนาดใหญ่กว่า และมีความสำคัญต่อมนุษย์ในแง่ของการเลี้ยงเป็นปลาสวยงาม ซึ่งมักจะเลี้ยงกันในตู้ไม้น้ำ โดยมีพฤติกรรมในที่เลี้ยง คือ มักจะรวมฝูงว่ายกันอยู่ในระดับกลางน้ำ
พบกระจายพันธุ์ในภาคตะวันออกและภาคใต้ของไทย ไปจนถึงกัมพูชา, เกาะสุมาตรา และเกาะบอร์เนียว
ปัจจุบันได้มีการอนุกรมวิธานไว้แล้วทั้งหมด 4 ชนิด ได้แก่
Trigonostigma espei (Meinken, 1967)
Trigonostigma hengeli (Meinken, 1956)
Trigonostigma heteromorpha (Duncker, 1904)
Trigonostigma somphongsi (Meinken, 1958)
==อ้างอิง==
==แหล่งข้อมูลอื่น==
ปลาซิว
วงศ์ปลาตะเพียน
สกุลปลาซิวข้างขวาน
ฟืน

ฟืน (firewood) คือท่อนไม้หรือเศษไม้ที่นำมาใช้เผาไหม้เป็นเชื้อเพลิงโดยไม่ผ่านการแปรรูป (ต่างจากเชื้อเพลิงไม้ประเภทอื่น ๆ เช่นถ่านไม้)
ส่วนใหญ่จะตัดมาจากต้นไม้โดยตรง, ตากให้แห้ง, หรือเก็บรวบรวมจากเศษไม้แห้ง โดยฟืนไม้แห้งจะเผาไหม้ได้ดีกว่าไม้สดชนิดเดียวกัน
ฟืนเป็นหนึ่งในเชื้อเพลิงที่เก่าแก่ที่สุดของมนุษย์ และถือเป็นเชื้อเพลิงหมุนเวียนชนิดหนึ่ง ซึ่งจะทดแทนได้เองเมื่อต้นไม้เติบโตขึ้นอีกครั้ง
แต่มักจะมีปัญหาจากความต้องการที่มีมากกว่าอัตราการทดแทน
== ดูเพิ่ม ==
ชีวมวล
เชื้อเพลิง
อินทนิล

อินทนิล หรือ อินทนิลน้ำ เป็นไม้ยืนต้น เป็นพรรณไม้ที่พบขึ้นทั่วไปตามที่ราบลุ่มและบริเวณริมฝั่งแม่น้ำ ลำห้วย ในป่าเบญจพรรณชื้นและป่าดงดิบทั่วทุกภาค จะพบมากในป่าดงดิบภาคใต้ มีดอกสีม่วง สวยงาม มีชื่อในแต่ละท้องถิ่นต่าง ๆ กัน เช่น ตะแบกอินเดีย ฉ่องมู ซอง (กะเหรี่ยง-กาญจนบุรี) บาเอ (ปัตตานี) บางอบะซา (ยะลา นราธิวาส มาเลเซีย) อินทนิล (ภาคกลาง ภาคใต้) ตะแบกดำ (กรุงเทพฯ) กากะเลา (อีสาน)
อินทนิลเป็นพรรณไม้ประจำจังหวัดสกลนครและจังหวัดระนอง
==ลักษณะ==
===ใบ===
เป็นใบเดี่ยว (simple leaf) ออกตรงข้าม (opposite) หรือเยื้องกันเล็กน้อย (sub-opposit) ทรงใบรูปขอบขนาน (oblong) หรือรูปขอบขนานแกมรูปหอก (lanceolate) กว้าง 5 - 10 ซ.ม. ยาว 11 -26 ซ.ม. เนื้อใบค่อนข้างหนา เกลี้ยง เป็นมันทั้งสองด้าน โคนใบมนหรือเบี้ยวเยื้องกัน เล็กน้อย ปลายใบเรียวและเป็นติ่งแหลม เส้นแขนงใบมี 9 -17 คู่ เส้นโค้งอ่อนและจะจรดกับเส้นถัดไปบริเวณใกล้ ขอบใบ เส้นใบย่อยเห็นไม่เด่นชัดนัก ขอบใบเรียบหรือเป็นคลื่นบ้างเล็กน้อย ก้านใบยาวประมาณ 1 ซ.ม. เกลี้ยงไม่มีขน
===ดอก===
เป็นชนิดดอกช่อ (inflorescence flower) แบบ Panicle ออกรวมกันเป็นช่อโต ยาวถึง 30 ซ.ม. ตามปลายกิ่งหรือตามง่ามใบใกล้ ๆ ปลายกิ่ง มีสี ต่าง ๆ กันเช่น สีม่วงสด ม่วงอมชมพูหรือชมพูล้วน ๆ ตรงส่วนบนสุดของดอกตูมจะมีตุ่มกลมเล็ก ๆ ติดอยู่ตรงกลาง ผิวนอกของกลีบฐานดอกซึ่งติดกันเป็นรูปถ้วยหรือรูป กรวยหงายจะมีสันนูนตามยาวปรากฏชัด มีขนสั้นปก คลุมประปราย กลีบดอกบาง รูปช้อนที่มีโคนกลีบเป็นก้านเรียว ผิวกลีบเป็นคลื่นเล็กน้อย เมื่อบานเต็มที่จะมีรัศมีกว้างถึง 5 ซ.ม. เกสรผู้มีขนาดเดียวยาวไล่เรี่ยกัน รังไข่กลม เกลี้ยง
==การดูแล==
===การขยายพันธุ์===
โดยปกติมีการกระจายพันธุ์ตามธรรมชาติ (natural distribution) แต่อาจช่วยขยายพันธ์ได้โดยการเพาะเมล็ด
==การออกดอกและการติดผล==
เริ่มผลัดใบในฤดูร้อน ระหว่างเดือน กุมภาพันธ์-มีนาคม ก่อนที่ใบจะร่วงหล่นจากกิ่ง จะเปลี่ยนเป็นสีแดง โดยใบอ่อนจะผลิออกมาใหม่มาทดแทนในขณะที่ใบเก่ายังร่วงไม่หมดระหว่างเดือนมีนาคม-พฤษภาคม โดยช่อดอกจะเริ่มออกเต็มไปหมดและจะบานต่อเนื่องกันเรื่อยไปจนถึงเดือนมิถุนายน ผลจะแก่ประมาณเดือนตุลาคม-ธันวาคม เมื่อผลแก่เต็มที่ผลก็จะแตกและโปรยเมล็ด
==ประโยชน์==
===เนื้อไม้===
เนื้อไม้ นิยมใช้ในการก่อสร้างอาคารบ้านเรือน โดยมากใช้ทำกระดานพื้น ฝา กระเบื้อง มุงหลังคา ใช้ต่อเรือใบ เรือแจว เรือเดินทะเล ทำเกวียน เครื่องตกแต่งบ้าน ทำแจว พาย เปียโน หีบใส่ของ ถังไม้ กังหันน้ำ เครื่องมือการเกษตรต่าง ๆ เช่น ทำไถ ไม้นวดข้าว ครก สาก กระเดื่อง ลูกหีบ ซี่ล้อ ทำไม้คาน ไม้กั้นบ่อน้ำ ร่องน้ำ ทำหีบศพอย่างดี
===สรรพคุณทางยา===
เปลือก รสฝาดขม แก้ไข้ แก้ท้องเสีย
ใบ รสจืดขมฝาดเย็น ต้มหรือชงน้ำร้อนดื่ม แก้โรคเบาหวาน ขับปัสสาวะ เป็นยาลดความดัน
เมล็ด รสขม แก้โรคเบาหวาน แก้นอนไม่หลับ
แก่น รสขม ต้มดื่มแก้โรคเกี่ยวกับทางเดินปัสสาวะ แก้ปัสสาวะพิการ แก้โรคเบาหวาน
ราก รสขม แก้แผลในปาก ในคอ เป็นยาสมานท้อง
==ดูเพิ่ม==
รายชื่อพันธุ์ไม้มงคลพระราชทานประจำจังหวัด
==อ้างอิง==
== แหล่งข้อมูลอื่น ==
Flora of Pakistan: Lagerstroemia speciosa
ดอกไม้ประจำจังหวัดของไทย
ไม้ดอกไม้ประดับ
ต้นไม้ประจำจังหวัดของไทย
วงศ์ตะแบก
สมุนไพร
พืชที่ใช้ทำของใช้
ไม้ที่ใช้ในการก่อสร้าง
โรงเรียนวิทยาศาสตร์จุฬาภรณราชวิทยาลัย เพชรบุรี

โรงเรียนวิทยาศาสตร์จุฬาภรณราชวิทยาลัย เพชรบุรี (Princess Chulabhorn Science High School Phetchaburi) ตั้งอยู่ที่ตำบลเขาใหญ่ อำเภอชะอำ จังหวัดเพชรบุรี เดิมชื่อโรงเรียนจุฬาภรณราชวิทยาลัย เพชรบุรี (โรงเรียนวิทยาศาสตร์ภูมิภาค) (Princess Chulabhorn's College Phetchaburi) เป็นโรงเรียนสหศึกษา รับนักเรียนประเภทประจำ สังกัดกรมสามัญศึกษา กระทรวงศึกษาธิการ (ในขณะนั้น) ปัจจุบันสังกัดสำนักงานคณะกรรมการการศึกษาขั้นพื้นฐาน พัฒนาการสอนด้านวิทยาศาสตร์ เทคโนโลยีและสิ่งแวดล้อม โดยเป็นหนึ่งในโรงเรียนที่จัดตั้งขึ้นเพื่อเฉลิมพระเกียรติ สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี เนื่องในวโรกาสที่พระองค์มีพระชนมายุครบ 3 รอบวันที่ 4 กรกฎาคม พ.ศ. 2536 (36 พรรษา)
== ชื่อ ==
ชื่อโรงเรียนวิทยาศาสตร์จุฬาภรณราชวิทยาลัย เพชรบุรี ในแรกจัดตั้งคือ โรงเรียนเฉลิมพระเกียรติสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี จังหวัดเพชรบุรี ต่อมาได้รับพระกรุณาโปรดเกล้าโปรดกระหม่อมพระราชทานนามโรงเรียนเป็นภาษาไทยใหม่จากสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี ว่า โรงเรียนจุฬาภรณราชวิทยาลัย เพชรบุรี
ต่อมาเมื่อ 18 กุมภาพันธ์ 2552 ได้รับยกฐานะเป็นโรงเรียนวิทยาศาสตร์ภูมิภาค จึงได้ใช้นามว่า โรงเรียนจุฬาภรณราชวิทยาลัย เพชรบุรี โรงเรียนวิทยาศาสตร์ภูมิภาค และในวันที่ 3 กรกฎาคม 2561 ได้รับพระอนุญาตเปลี่ยนนามโรงเรียนเป็น 
== โรงเรียนในเครือข่าย ==
โรงเรียนวิทยาศาสตร์จุฬาภรณราชวิทยาลัย มุกดาหาร
โรงเรียนวิทยาศาสตร์จุฬาภรณราชวิทยาลัย ชลบุรี
โรงเรียนวิทยาศาสตร์จุฬาภรณราชวิทยาลัย ตรัง
โรงเรียนวิทยาศาสตร์จุฬาภรณราชวิทยาลัย นครศรีธรรมราช
โรงเรียนวิทยาศาสตร์จุฬาภรณราชวิทยาลัย เลย
โรงเรียนวิทยาศาสตร์จุฬาภรณราชวิทยาลัย บุรีรัมย์
โรงเรียนวิทยาศาสตร์จุฬาภรณราชวิทยาลัย เพชรบุรี (บทความนี้)
โรงเรียนวิทยาศาสตร์จุฬาภรณราชวิทยาลัย พิษณุโลก
โรงเรียนวิทยาศาสตร์จุฬาภรณราชวิทยาลัย ปทุมธานี
โรงเรียนวิทยาศาสตร์จุฬาภรณราชวิทยาลัย เชียงราย
โรงเรียนวิทยาศาสตร์จุฬาภรณราชวิทยาลัย ลพบุรี
โรงเรียนวิทยาศาสตร์จุฬาภรณราชวิทยาลัย สตูล
== แหล่งข้อมูลอื่น ==
โรงเรียนวิทยาศาสตร์จุฬาภรณราชวิทยาลัย เพชรบุรี
สำนักงานเขตพื้นที่การศึกษาเขต 10 เพชรบุรี 
โรงเรียนสังกัดสำนักงานเขตพื้นที่การศึกษามัธยมศึกษาเพชรบุรี
โรงเรียนที่มีอัตราการแข่งขันสูง
เพชรบุรี
สถานศึกษาในอำเภอชะอำ
ไอคอน (วงดนตรีเกาหลีใต้)

ไอคอน (아이콘; iKon, มักเขียน iKON) เป็นบอยแบนด์เกาหลีใต้ ก่อตั้งโดยวายจีเอนเตอร์เทนเมนต์ ประกอบด้วยสมาชิกจำนวนหกคนคือ บ็อบบี, จินฮวัน, จู-เน, ยุนฮย็อง, ดงฮย็อก และชันอู (ในอดีตมีสมาชิกเจ็ดคน อีกหนึ่งคนคือ บีไอ ออกจากวงในเดือนมิถุนายน ค.ศ. 2019) ไอคอนปรากฏตัวเป็นครั้งแรกในรายการเซอร์ไววัลในปี ค.ศ. 2014 ของเอ็มเน็ต WIN: Who Is Next และ Mix & Match ในฐานะทีมบี
อัลบั้มแรก  Welcome Back (2015) วางจำหน่ายในเดือนธันวาคม ค.ศ. 2015 อัลบั้มนี้ขึ้นอันดับหนึ่งบนแกออนอัลบั้มชาร์ต และมีซิงเกิลที่ขึ้นอันดับหนึ่งถึงสองเพลง ได้แก่ "My Type" และ "Apology" ในปี ค.ศ. 2018 ไอคอนออกอัลบั้มชุดที่สองชื่อ Return ซิงเกิลในอัลบั้ม "Love Scenario" กลายเป็นเพลงฮิตที่ได้รับการรับรองระดับทองคำขาวจากแกออนชาร์ต และทำให้วงคว้ารางวัลเมลอนมิวสิกอะวอดส์ สาขาเพลงแห่งปี
== ประวัติ ==
=== 2013–2014: ก่อนเปิดตัวและการก่อตั้ง===
=== 2015: การเปิดตัว และ Welcome Back===
=== 2016: การเปิดตัวในญี่ปุ่น, ทัวร์เอเชีย และเพลงใหม่===
=== 2017: ทัวร์ญี่ปุ่น และ New Kids series ===
=== 2018–ปัจจุบัน: บีไอออกจากวง และ I Decide ===
== สมาชิก ==
ดัดแปลงจากโปรไฟล์เนเวอร์ของพวกเขา
ปัจจุบัน
จินฮวัน (진환)
ยุนฮย็อง (윤형)
บ็อบบี (바비)
ดงฮย็อก (동혁)
จู-เน (준회)
ชันอู (찬우)
อดีต
บีไอ (비아이)
==ผลงานเพลง==
อัลบั้มเกาหลี
Welcome Back (2015)
Return (2018)
อัลบั้มญี่ปุ่น
New Kids (2019)
==ทัวร์คอนเสิร์ต==
ของตนเอง
iKoncert: Showtime Tour (2016)
Japan Tour (2016–17)
Japan Dome Tour (2017)
Japan Tour (2018)
Continue Tour (2018–19)
iKON Japan Tour (2018–20)
iKON Film Concert Tour 2021
iKON Japan Tour 2022 “FLASHBACK”
iKON World Tour 2023 'TAKE OFF'
ร่วมกับศิลปินอื่น
YG Family – Power World Tour (ทีมบี) (2014)
เปิดเวที
Big Bang – Japan Dome Tour X (2014–15)
==ผลงานการแสดง==
Heroes of Remix (2016, เจเอสทีวี)
iKon Idol School Trip  (2017, เจทีบีซี)
iKon TV (2018, ยูทูบ และเจทีบีซี)
iKon Heart Racing Youth Trip (2018, โอลเลห์ทีวี)
เฟ้นหาดาววายจี (2018, เน็ตฟลิกซ์)
 เลจันดรีวอร์ (2021, เอ็มเน็ต)
==รางวัลและการเสนอชื่อ==
==หมายเหตุ==
== อ้างอิง ==
== แหล่งข้อมูลอื่น ==
เว็บไซต์ทางการ
กลุ่มดนตรีที่ก่อตั้งในปี พ.ศ. 2558
กลุ่มดนตรีเคป็อป
กลุ่มดนตรีป็อปสัญชาติเกาหลีใต้
ศิลปินสังกัดวายจีเอนเตอร์เทนเมนต์
บอยแบนด์เกาหลีใต้
กลุ่มดนตรีจากโซล
ผู้ชนะมามาอะวอดส์
ผู้ชนะเมลอนมิวสิกอะวอดส์
ณ ริมทะเล (ภาพยนตร์)

ณ ริมทะเล (By the Sea) เป็นภาพยนตร์อเมริกันในปี ค.ศ. 2015 แนวโรแมนติก ดราม่า เขียนบทและกำกับโดย แอนเจลีนา โจลี พิตต์ อำนวยการสร้างและนำแสดงโดยแอนเจลีนา โจลี พิตต์ และสามีของเธอ แบรด พิตต์ ภาพยนตร์เรื่องนี้ออกฉายเมื่อวันที่ 13 พฤศจิกายน ค.ศ. 2015 จัดจำหน่ายและเผยแพร่โดย ยูนิเวอร์แซลสตูดิโอส์
== เนื้อเรื่อง ==
โรแลนด์ (แบรด พิตต์) นักเขียนอเมริกัน และวาเนสซา (แอนเจลีนา โจลี พิตต์) ภรรยาของเขา ซึ่งความสัมพันธ์ทั้งคู่กำลังอยู่ในช่วงวิกฤติ พวกเขาเดินทางมาท่องเที่ยวที่รีสอร์ตริมทะเลในฝรั่งเศส ซึ่งมีความงดงามและเงียบสงบ และได้พบปะกับคู่รักที่เพิ่งแต่งงานกัน รวมถึงผู้คนในท้องถิ่น ทำให้ทั้งคู่กลับมาใกล้ชิดกันมากขึ้นและคลายปัญหาบางอย่างในชีวิตคู่ได้
== นักแสดง ==
แบรด พิตต์ รับบทเป็น โรแลนด์
แอนเจลีนา โจลี พิตต์ รับบทเป็น วาเนสซา
เมลานี โลร็อง รับบทเป็น เลอา
นีลส์ อาเรสทรัป รับบทเป็น มิเชล
เมลวิล พูพ็อด รับบทเป็น ฟร็องซัว
ริชาร์ด โบห์ริงเกอร์ รับบทเป็น ปาทริส
== อ้างอิง==
== แหล่งข้อมูลอื่น ==
ภาพยนตร์อเมริกัน
ภาพยนตร์ภาษาอังกฤษ
ภาพยนตร์ที่มีฉากในประเทศฝรั่งเศส
ภาพยนตร์ที่ถ่ายทำในประเทศมอลตา
ภาพยนตร์โดยยูนิเวอร์แซลพิกเจอส์
พัชรวลัย พงษ์ภมร

พัชรวลัย พงษ์ภมร (เกิด 13 มกราคม พ.ศ. 2535) ชื่อเล่น ณมน เป็นนักแสดง นางแบบ และพิธีกรชาวไทย สังกัดสถานีวิทยุโทรทัศน์ไทยทีวีสีช่อง 3
== ประวัติ ==
พัชรวลัย พงษ์ภมร เกิด 13 มกราคม พ.ศ. 2535 ที่จังหวัดพระนครศรีอยุธยา จบการศึกษาระดับชั้นมัธยมศึกษาจาก โรงเรียนจอมสุรางค์อุปถัมภ์ และเคยศึกษาที่คณะมนุษยศาสตร์ มหาวิทยาลัยรามคำแหง และต่อมในภายหลังได้ย้ายมาเรียนที่ คณะนิเทศศาสตร์ มหาวิทยาลัยกรุงเทพ
และยังเคยเข้าประกวดเวที  Miss Mobile Thailand 2011 และได้รับรางวัลชนะเลิศ  โดยฌมนเข้าวงการจากที่โมเดลลิ่งไปชวนแคสโฆษณาและหลังจากนั้นก็ได้สัญญาเป็นนักแสดงสังกัด สถานีโทรทัศน์ไทยทีวีสีช่อง 3  
== ผลงาน ==
=== ละครโทรทัศน์ ===
ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| rowspan = "3" | 2557
| เสื้อสีฝุ่น
| อิงดาว (รับเชิญ)
|-
| หวานใจนายกระจอก
| อิงดาว
|-
| ลูกไม้ลายรัก
| อิงดาว (รับเชิญ)
|-
| rowspan = "3" | 2561
| สะใภ้กาฝาก
| ปนัดดา พร้อมชนะ
|-
| เด็ดปีกนางฟ้า
| ชะเอม
|-
| อังกอร์
| กิ่ง บุญธรรม (ครูกิ่ง)
|-
| rowspan = "1" | 2565
| สามสหายกับคุณนายสะอาด
| นรี
|-
|}
== ผลงานพิธีกร ==
== อ้างอิง ==
== แหล่งข้อมูลอื่น ==
นักแสดงหญิงชาวไทย
นักแสดงละครโทรทัศน์หญิงชาวไทย
นักแสดงหญิงชาวไทยในศตวรรษที่ 21
นางแบบไทย
พิธีกรชาวไทย
นักแสดงสังกัดช่อง 3
บุคคลจากจังหวัดพระนครศรีอยุธยา
บุคคลจากโรงเรียนจอมสุรางค์อุปถัมภ์
บุคคลจากคณะนิเทศศาสตร์ มหาวิทยาลัยกรุงเทพ
แบรอน คอร์บิน

ทอมัส เพสท็อก (Thomas Pestock; 13 กันยายน ค.ศ. 1984) นักมวยปล้ำอาชีพชาวอเมริกันที่ปัจจุบันเซ็นสัญญากับWWEในนาม แบรอน คอร์บิน (Baron Corbin) และ คิง คอร์บิน (King Corbin) เขาเป็นอดีตกองกำลังฝึกซ้อมสำหรับทีมอินเดียนาโปลิสโคลท์และอริโซนาคาร์ดินัลของเนชันแนลฟุตบอลลีก(NFL) รวมทั้งยังเป็นแชมป์โกลเดนโกลฟส์ 3สมัย และแชมป์การต่อสู้
==ประวัติ==
เขาได้เซ็นสัญญากับWWEในปี 2012 เปิดตัวเป็นจ็อบเบอร์ในNXTช่วงต้นปี 2013 ก่อนจะกลับมามีบทบาทโดดเด่นในเดือนกันยายนปี 2014 ในเดือนเมษายน 2016 เขาเปิดตัวในค่ายหลักโดยขึ้นปล้ำเรสเซิลเมเนีย ครั้งที่ 32และได้เป็นผู้ชนะ André the Giant Memorial Battle Royal ครั้งที่ 3
WWE draft วันที่ 19 กรกฎาคม 2016 คอร์บินได้ถูกดราฟท์ตัวไปสังกัดอยู่ SmackDown ปีต่อมาก็ได้คว้ากระเป๋ามันนีอินเดอะแบงก์ (2017)และเป็นคนที่3ที่ใช้สิทธิ์กระเป๋าชิงแชมป์ไม่สำเร็จ ต่อมาได้คว้าแชมป์ยูเอสเป็นเข็มขัดแชมป์เส้นแรก
ในเดือนเมษายน 2018 คอร์บินได้ย้ายไปสังกัด Raw ในตอนของ Superstar Shake-up ในเดือนมิถุนายนได้รับการแต่งตั้งโดยสเตฟานี แม็กแมนให้เป็น Constable ผู้ช่วยให้กับ GM ผู้จัดการทั่วไปของ Raw เคิร์ต แองเกิล ก่อนจะเปลี่ยนลุคโดยทำการใส่สูทและโกนหัว
ต่อมาได้รับการแต่งตั้งโดยสเตฟานีให้เป็นผู้จัดการทั่วไปแทนแองเกิล ก่อนจะแพ้บรอน สโตรว์แมนใน TLC 2018 ทำให้ถูกปลดจากตำแหน่ง GM Raw ในเรสเซิลเมเนีย ครั้งที่ 35สามารถเอาชนะแองเกิลไปได้ในแมตช์อำลาของแองเกิล
ในเดือนกันยายน 2019 ได้เป็นผู้ชนะคิงออฟเดอะริง ก่อนจะถูกแย่งตำแหน่งไปโดยการแพ้ชินซูเกะ นากามูระในเดือนกรกฎาคม 2021 ทำให้คอร์บินกลายเป็นยาจกก่อนจะเปลี่ยนกิมมิคเป็นเศรษฐี แฮปปี คอร์บิน และได้เปลี่ยนกิมมิคอีกครั้งโดยมี JBL เป็นผู้จัดการส่วนตัว แต่ไม่นานก็ต้องแยกกัน
==แชมป์และรางวัล==
Pro Wrestling Illustrated
* Ranked No. 49 of the top 500 singles wrestlers in the PWI 500 in 2017
Revolver
*  Most Metal Athlete (2016)
Wrestling Observer Newsletter
* Most Overrated (2018)
* Worst Gimmick (2018) – 
WWE
*WWE United States Championship (1 time)
* André the Giant Memorial Trophy (2016)
* Money in the Bank (Men's 2017)
* King of the Ring (2019)
*WWE Year-End Award for Most Hated (2018)
==อ้างอิง==
==แหล่งข้อมูลอื่น==
นักมวยปล้ำอาชีพชาวอเมริกัน
ปาล์มจีบ

ปาล์มจีบ (Vanuatu Fan Palm, Ruffled Fan Palm, Palas Palm; ) เป็นปาล์มประดับในสกุลกะพ้อ มีถิ่นกำเนิดในหมู่เกาะโซโลมอนและวานูอาตู เป็นปาล์มต้นเดี่ยว สูงได้ถึง 4 เมตร ใบรูปพัด ขอบใบจักตื้นและพับจีบ แผ่นใบแผ่กาง 1.5 เมตร ขอบก้านใบมีหนามแหลม ช่อดอกเป็นดอกสมบูรณ์เพศสีขาวอมเหลือง ออกระหว่างกาบใบ ผลทรงกลมรีมีเมล็ดเดียว เมื่อสุกมีสีแดง
== อ้างอิง ==
== แหล่งข้อมูลอื่น ==
Licuala grandis - Palmpedia - Palm Grower's Guide
ปาล์ม
สกุลกะพ้อ
ไม้ประดับ
Neural mechanisms of mindfulness meditation

redirect กลไกทางประสาทของการเจริญสติ
กลไกทางประสาทของสติกรรมฐาน

redirect กลไกทางประสาทของการเจริญสติ
สามารถเล็ก ก่อเกียรติยิม

สามารถเล็ก ก่อเกียรติยิม นักมวยสากลอาชีพชาวไทยมุสลิม มีชื่อจริงว่า วิทวัส บาซาเปียน (เกิด: 4 ธันวาคม พ.ศ. 2527; ที่อำเภอสะบ้าย้อย จังหวัดสงขลา; ชื่อเล่น: มะ)
==เกียรติประวัติ==
แชมป์ PABA รุ่นมินิมั่มเวท
* ชิง, 8 มีนาคม 2556 ชนะคะแนน โจฮัน วาห์ยูดี้  ที่อำเภอเคียนซา จังหวัดสุราษฎร์ธานี
* ป้องกันแชมป์ครั้งที่ 1, 10 มกราคม 2557 ชนะคะแนน จิมมี่ มาซังเคย์  ที่อำเภอลำลูกกา จังหวัดปทุมธานี
* ป้องกันแชมป์ครั้งที่ 2, 29 มกราคม 2559 ชนะน็อคยกที่ 3 เฮงกี้ บารันซาโน่ (อินโดนีเซีย) ที่สนามหน้าเมืองนครศรีธรรมราช อำเภอเมืองนครศรีธรรมราช จังหวัดนครศรีธรรมราช
* ป้องกันแชมป์ครั้งที่ 3, 24 มีนาคม 2559 ชนะคะแนน เฮรี่ อามอล (อินโดนีเซีย) ที่วิทยาลัยชุมชนน่าน อำเภอเมืองน่าน จังหวัดน่าน
* ป้องกันแชมป์ครั้งที่ 4, 1 กรกฎาคม 2559 ชนะน็อคยกที่ 6 สเตวานุส นานา บาย์ (อินโดนีเซีย) ที่สวนลุมไนท์บาซาร์ เขตจตุจักร กรุงเทพมหานคร
* ป้องกันแชมป์ครั้งที่ 5, 22 กันยายน 2559 ชนะคะแนน ซามูเอล เทฮัวโย่ (อินโดนีเซีย) ที่โครงการหมู่บ้านป่าสักวิลเลจ ตำบลช่องสาริกา อำเภอพัฒนานิคม จังหวัดลพบุรี
* ป้องกันแชมป์ครั้งที่ 6, 23 มีนาคม 2560 ชนะคะแนน อิชาล โทบิด้า (อินโดนีเซีย) ที่ วิทยาลัยเทคโนโลยีแดนสยาม อำเภอสว่างแดนดิน จังหวัดสกลนคร
แชมป์ WBC เอเชีย รุ่น มินิมั่มเวท
* ชิง, 3 ตุลาคม 2556 ชนะน็อคยกที่ 8 แซนดีพ  ที่วัดบ้านไร่ อำเภอด่านขุนทด จังหวัดนครราชสีมา
* ป้องกันแชมป์ครั้งที่ 1, 9 ตุลาคม 2558 ชนะน็อคยกที่ 8 ฟานเทอร์ เอ็นดาฮิว (อินโดนีเซีย) ที่ที่ว่าการอำเภอแม่เมาะ จังหวัดลำปาง
* ป้องกันแชมป์ครั้งที่ 2, 21 เมษายน 2559 ชนะน็อคยกที่ 7 บอย แทนโต้ (อินโดนีเซีย) ที่วัดบ้านยาง อำเภอประโคนชัย จังหวัดบุรีรัมย์
* ป้องกันแชมป์ครั้งที่ 3, 24 พฤศจิกายน 2559 ชนะน็อคยกที่ 7 ทอมมี่ ซีรัน (อินโดนีเซีย) ที่มหาวิทยาลัยราชภัฎมหาสารคาม อำเภอเมืองมหาสารคาม จังหวัดมหาสารคาม
เคยชิงแชมป์ต่อไปนี้แต่ไม่สำเร็จ
* ชิงแชมป์ WBC อินเตอร์เนชั่นแนล รุ่นมินิมั่มเวท 26 มีนาคม 2554 แพ้น็อคยกที่ 9 เดนเวอร์ คูเอลโล่ (ฟิลิปปินส์) ที่ยนาเรสยิมแองโกโนไรซาล ประเทศฟิลิปปินส์
* ชิงแชมป์ PABA รุ่นมินิมั่มเวท 21 เมษายน 2555 แพ้คะแนน แรนดี้ เปทอลโคริน (ฟิลิปปินส์) ที่ แมนดาลูยองซิตีเมโทรมานิลา ประเทศฟิลิปปินส์
* ชิงแชมป์โลก สภามวยโลก WBC รุ่นไลท์ฟลายเวท 5 กันยายน 2557 แพ้ทีเคโอยกที่ 11 นาโอยะ อิโนอูเอะ  ที่สนามกีฬาในร่มโยโยงิที่ 2 กรุงโตเกียว ประเทศญี่ปุ่น
*ชิงแชมป์โลก สหพันธ์มวยนานาชาติ IBF รุ่นไลท์ฟลายเวท 30 ธันวาคม 2559 แพ้ทีเคโอยกที่ 12 (กรรมการยุติการชก) อากิระ ยาเองาชิ (ญี่ปุ่น) ที่อาริอาเกะคอลิเซียม กรุงโตเกียว ประเทศญี่ปุ่น
*ชิงแชมป์ WBA Asia รุ่นซูเปอร์ฟลายเวท, 6 กันยายน 2563 แพ้คะแนน สาม แทนเทเลคอม ที่เวทีมวยบลูอารีน่า แพกศรา จังหวัดสมุทรสาคร
*ชิงแชมป์ว่าง WBC Asia Silver รุ่นซูเปอร์ฟลายเวท, 6 มีนาคม 2564 แพ้คะแนน ก้องฟ้า ซีพีเอฟ (ไทย) ที่เวทีมวยนานาชาติรังสิต จังหวัดปทุมธานี
*ชิงแชมป์ ABF รุ่นซูเปอร์ฟลายเวท, 8 มีนาคม 2565 แพ้คะแนน ยอดมงคล ซีพีเฟรชมาร์ท (ไทย) ที่เวทีมวยนานาชาติรังสิต จังหวัดปทุมธานี
*ชิงแชมป์ ABF รุ่นซูเปอร์ฟลายเวท, 7 กันยายน 2565 แพ้คะแนน ยอดมงคล ซีพีเฟรชมาร์ท (ไทย) ที่วิทยาลัยเทคนิคมวกเหล็ก อำเภอมวกเหล็ก จังหวัดสระบุรี
==ชื่ออื่น==
สามารถเล็ก ชัยยงค์ยิม
สามารถเล็ก ก่อเกียรติยิม
สามารถเล็ก จีเอ็นจีบ๊อกซิ่งยิมส์
==แหล่งข้อมูลอื่น==
สถิติการชก
นักมวยสากลชาวไทยรุ่นมินิมัมเวท
นักมวยสากลชาวไทยรุ่นไลท์ฟลายเวท
บุคคลจากจังหวัดสงขลา
แชมป์ PABA
แชมป์ ABCO
มุสลิมชาวไทย
คณะกรรมการโอลิมปิกแห่งชาติแอลเบเนีย

คณะกรรมการโอลิมปิกแห่งชาติแอลเบเนีย (Komiteti Olimpik Kombetar Shqiptar, KOKSH) เป็นคณะกรรมการโอลิมปิกแห่งชาติของประเทศแอลเบเนีย ก่อตั้งขึ้นในปี ค.ศ. 1958 เป็นสมาชิกของคณะกรรมการโอลิมปิกสากลและคณะกรรมการโอลิมปิกยุโรป ในปี ค.ศ. 1972 ได้มีการส่งคณะนักกีฬาเข้าร่วมการแข่งขันกีฬาโอลิมปิกฤดูร้อนที่มิวนิก ประเทศเยอรมนีตะวันตก
== ดูเพิ่ม ==
ประเทศแอลเบเนียในโอลิมปิก
ประเทศแอลเบเนียในยูโรเปียนเกมส์
== อ้างอิง ==
== แหล่งข้อมูลอื่น ==
Official website
องค์การที่ก่อตั้งในปี พ.ศ. 2501
แอลเบเนีย
ปาล์มเจ้าเมืองถลาง

ปาล์มเจ้าเมืองถลาง (White Elephant Palm, White Backed Palm; ) หรือ ปาล์มพระยาถลาง ทังหลังขาว ชิงหลังขาว เป็นปาล์มชนิดเดียวในสกุล Kerriodoxa เป็นปาล์มเฉพาะถิ่นที่พบทางภาคใต้ของประเทศไทย ลักษณะเป็นปาล์มลำเดี่ยวขนาดกลาง สูงได้ถึง 12 เมตร ขึ้นรวมกันเป็นกลุ่มใหญ่ ใบเป็นใบประกอบแบบนิ้วมือสีเขียวเข้ม แผ่ออก 25-35 ใบ ใต้ใบสีขาวเป็นมัน ก้านใบสีเกือบดำ ยาวได้ถึง 2 เมตร ช่อดอกออกระหว่างกาบใบ 2-4 ช่อ ผลทรงกลมแบนสีเหลืองอมส้ม
== อ้างอิง ==
== แหล่งข้อมูลอื่น ==
ปาล์ม
วงศ์ย่อยลาน
ไม้ประดับ
พืชที่พบในทวีปเอเชีย
สิ่งมีชีวิตเฉพาะถิ่น
วอลเลย์บอลหญิงชิงแชมป์โลก 1970

วอลเลย์บอลหญิงชิงแชมป์โลก 1970 (1970 FIVB Volleyball Women's World Championship) เป็นครั้งที่ 6 ของการแข่งขัน จัดขึ้นที่วาร์นา, ประเทศบัลแกเรีย ระหว่างวันที่ 22 กันยายน – 20 ตุลาคม ค.ศ. 1970
== อันดับการแข่งขัน ==
{|class="wikitable" style="text-align:left;"
!style="width:3em;"|อันดับ!!style="width:14em;"|ทีม
|-
|style="text-align: center; background-color: gold;"|1||
|-
|style="text-align: center; background-color: silver;"|2||
|-
|style="text-align: center; background-color: #c96;"|3||
|-
|style="text-align: center;"|4||
|-
|style="text-align: center;"|5||
|-
|style="text-align: center;"|6||
|-
|style="text-align: center;"|7||
|-
|style="text-align: center;"|8||
|-
|style="text-align: center;"|9||
|-
|style="text-align: center;"|10||
|-
|style="text-align: center;"|11||
|-
|style="text-align: center;"|12||
|-
|style="text-align: center;"|13||
|-
|style="text-align: center;"|14||
|-
|style="text-align: center;"|15||
|-
|style="text-align: center;"|16||
|-
|}
== อ้างอิง ==
Results
1970
วอลเลย์บอลในปี พ.ศ. 2513
สไตรก์วิตเชส

สไตรก์วิตเชส (Strike Witches; ストライクウィッチーズ) เป็นโครงการสื่อประสมซึ่งฟูมิกาเนะ ชิมาดะ ทำออกเผยแพร่ทางนิตยสารระหว่าง ค.ศ. 2005 ถึง 2006 ต่อมาได้รับการดัดแปลงเป็นอะนิเมะ (โทรทัศน์และภาพยนตร์), หนังสือ (ไลต์โนเวลและมังงะ), และเกมวีดิทัศน์ มีเนื้อหาเกี่ยวกับกลุ่มเด็กหญิงซึ่งต่อสู้กันกลางอากาศด้วยอุปกรณ์ที่ติดเข้ากับขาของพวกตน
ฉบับภาษาไทย อะนิเมะและเกมใช้ชื่อว่า สงครามเวหา กกน. ลอยฟ้า ส่วนไลต์โนเวลใช้ชื่อว่า สไตรค์ วิชเชส กองบินแม่มด 501 ผู้จัดแปลและพิมพ์เผยแพร่ คือ สำนักพิมพ์เอพลัส เริ่มเผยแพร่ใน พ.ศ. 2561
== อ้างอิง ==
== แหล่งข้อมูลอื่น ==
Official Website (Japanese)
Fumikane Shimada official site
Funimation's official Strike Witches site
Official Video Game Homesite  (Japanese)
มังงะที่ตีพิมพ์ในปี พ.ศ. 2548
วรรณกรรมในปี พ.ศ. 2549
มังงะที่ตีพิมพ์ในปี พ.ศ. 2551
มังงะที่ตีพิมพ์ในปี พ.ศ. 2554
มังงะที่ตีพิมพ์ในปี พ.ศ. 2555
ไลต์โนเวล
การ์ตูนญี่ปุ่นแนวเซเน็ง
อนิเมะที่ออกฉายในปี พ.ศ. 2551
อนิเมะที่ออกฉายในปี พ.ศ. 2553
อนิเมะที่ออกฉายในปี พ.ศ. 2559
อนิเมะที่ออกฉายในปี พ.ศ. 2562
อนิเมะที่ออกฉายในปี พ.ศ. 2563
อนิเมะที่ออกฉายในปี พ.ศ. 2564
การทหารในอนิเมะและมังงะ
การ์ตูนสาวน้อยเวทมนตร์
อนิเมะที่เลื่อนการฉายเนื่องจากการระบาดทั่วของโควิด-19